open-index/open-wikipedia-markdown huggingface dataset:
Minosykliini

**Minosykliini** on tetrasykliineihin kuuluva antibiootti. Sitä käytetään muun muassa aknen hoitoon. Sillä on lisäksi esitetty olevan erilaisia hermostoa suojaavia vaikutuksia erilaisissa taudeissa kuten MS-taudissa ja aivoinfarktissa.

## Lähteet

## Aiheesta muualla
*Human Metabolome Database (HMDB): Minocycline 
*Kyoto Encyclopedia of Genes and Genomes (KEGG):  Minocycline 
*ChemBlink: Minocycline
Ondřej Moravec

**Ondřej Moravec** (s. 9. kesäkuuta 1984) on tšekkiläinen ampumahiihtäjä, kolminkertainen olympiamitalisti ja sekaviestin maailmanmestari.

Moravec sijoittui Ruhpoldingin MM-kilpailuissa 2012 normaalimatkalla 12:nneksi, yhteislähdössä 13:nneksi ja takaa-ajossa 15:nneksi. Nove Meston MM-kilpailuissa 2013  hän saavutti Tšekin sekaviestijoukkueessa pronssia. Normaalimatkalla ja yhteislähtökilpailussa hän sijoittui neljänneksi. Sotšin olympialaisissa 2014 Moravec voitti takaa-ajossa hopeaa sekä yhteislähdössä pronssia. Hän voitti hopeaa myös sekaviestistä Tšekin joukkueen kanssa. Pikakilpailussa hän oli kahdeksas. Kontiolahden MM-kilpailuissa 2015 Moravec hiihti ankkuriosuuden kultaa voittaneessa Tšekin sekaviestijoukkueessa. Yhteislähtökisasta hän sai hopeaa ja normaalimatkalla pronssia. Pikakilpailussa ja takaa-ajossa hän oli yhdeksäs. Hochfilzenin MM-kilpailuissa 2017 hän saavutti nolla-ammunnalla hopeaa normaalimatkalla 3,3 sekuntia Lowell Baileylle hävinneenä. Lisäksi hän sijoittui pikakilpailussa ja takaa-ajossa viidenneksi. Pyeongchangin olympialaisissa 2018 hän sijoittui yhteislähdössä 11:nneksi ja normaalimatkalla 12:nneksi. Anterselvan MM-kilpailuissa 2020 hän saavutti pronssia sekaviestissä ja oli neljästoista yhteislähdössä.  Pokljukan MM-kilpailuissa 2021 hän sijoittui normaalimatkalla 11:nneksi.

Nuorten MM-kilpailuissa Moravec sai hopeaa normaalimatkalla 2005 sekä pronssia pikakilpailussa ja takaa-ajossa 2002 ja normaalimatkalla ja takaa-ajossa 2003. EM-kilpailujen nuorten sarjassa hän voitti kultaa normaalimatkalla 2003, pikakilpailussa ja takaa-ajossa 2004, takaa-ajossa 2005 sekä sai hopeaa pikakilpailussa 2005. Rulla-ampumahiihdon MM-kilpailuissa hän saavutti hopeaa sekaviestissä ja pronssia takaa-ajokilpailussa 2006, pronssia sekaviestissä 2007, pronssia pikakilpailussa 2010, kultaa pikakilpailussa ja sekaviestissä 2014 sekä kultaa takaa-ajossa ja hopeaa pikakilpailussa ja sekaviestissä 2018. Nuorten sarjassa hän voitti kultaa pikakilpailussa ja takaa-ajossa 2005 sekä hopeaa yhteislähdössä 2004.

Ensimmäisen maailmancupin osakilpailunsa Moravec voitti yhteislähtökilpailuissa Norjan Holmenkollenilla 3. maaliskuuta 2013. Hän on sijoittunut maailmancupin osakilpailussa lisäksi kahdeksan kertaa toiseksi ja kolme kertaa kolmanneksi. Kausi 2014–2015 oli Moravecin paras kokonaismaailmancupissa hänen sijoituttuaan kuudenneksi. Normaalimatkan cupissa hän oli viides kausilla 2012–2013 ja 2017–2018, yhteislähtöcupissa niin ikään viides 2012–2013 ja 2014–2015.

## Lähteet
* 

### Viitteet
Alter Bridge

**Alter Bridge** on yhdysvaltalainen rock-yhtye, joka perustettiin Orlandossa, Floridassa vuonna 2004. Yhtye on julkaissut viisi studioalbumia.

## Jäsenet
* Myles Kennedy – laulu, rytmi ja soolokitara
* Mark Tremonti – kitara, laulu
* Brian Marshall – basso
* Scott Phillips – rummut, lyömäsoittimet

## Diskografia

### Studioalbumit
* 
* 
* 
* 
* 
* 
* 
* 

## Aiheesta muualla
* Viralliset kotisivut
Jack Crompton

**John ”Jack” Crompton** (18. joulukuuta 1921 Hulme, Manchester – 4. heinäkuuta 2013) oli englantilainen jalkapallomaalivahti.

Crompton pelasi Manchester Unitedissa 212 ottelua vuosina 1945–1956 voittaen FA Cupin vuonna 1948 ja kansallisen pääsarjan mestaruuden vuonna 1952.

Crompton kuoli 4. heinäkuuta 2013, 91-vuotiaana.

## Lähteet
Santa Annan ihme

**Santa Annan ihme** (*Miracle at St. Anna*) on yhdysvaltalais-italialainen elokuva vuodelta 2008. Sen ohjaaja Spike Lee sai ajatuksen luettuaan James McBriden romaanin.

Pääosa elokuvasta sijoittuu Italiaan toisen maailmansodan aikana. Sen kehyskertomus on kuitenkin vuonna 1983 murhasta syytetyn postimiehen tarina.

## Lähteet
Peetu

**Peetu** on miehen etunimi, Pietari-nimen muunnelma. Kustaa Vilkunan kirja toteaa Peetun polveutuvan Agapeetus-nimestä. 

Nimi on tullut käyttöön vasta 1960-luvulta alkaen, mutta on 2000-luvulla selvästi yleistynyt. Vuoden 2019 loppuun mennessä nimi on annettu 2&nbsp;561 henkilölle, joista yli puolet on 2010-luvulla syntyneitä. Vuodesta 2015 lähtien Peetun nimipäivä on 29. kesäkuuta, joka ennestäänkin on Pietarin ja sen muiden muunnosten kuten Petrin ja Pekan nimipäivä.

## Tunnettuja Peetuja

* Peetu Kiukas (s. 2005), jääkiekkoilija
* Peetu Mäkinen (s. 1995), lentopalloilija
* Peetu Piiroinen (s. 1988), lumilautailija
* Peetu Piirtola (s. 2003), koripalloilija

## Kuvitteellisia Peetuja
* Peetu Määttä, Sakari Määtän pikkuveli tv-sarjassa *[[Uusi päivä]]*

## Lähteet
Thievy

**Thievy Guivane Bifouma Koulossa** (s. 13. toukokuuta 1992 Saint-Denis, Ranska) on ranskalaissyntyinen kongolainen jalkapalloilija. Hän edustaa Espanjan Primera Divisiónissa pelaavaa Espanyolia ja on pelipaikaltaan hyökkääjä.

## Seurajoukkueura
Thievy siirtyi barcelonalaisseura Espanyolin junioriakatemiaan vuonna 2010 ranskalaisen Strasbourgin akatemiasta. Hän teki ensiesiintymisensä edustusjoukkueessa 11. maaliskuuta 2011 ottelussa Deportivo La Coruñaa vastaan.

17. joulukuuta 2011 hän teki ensimmäisen maalinsa edutusjoukkueessa vierasottelussa Sporting Gijónia vastaan.

## Lähteet

## Aiheesta muualla
* Thievyn esittely Espanyolin virallisella sivustolla  
* Thievyn tilastot BDFutbol-sivustolla
Ghajini (vuoden 2005 elokuva)

**Ghajini** () on vuonna 2005 ilmestynyt intialainen tamilinkielinen jännityselokuva, jonka on ohjannut A. R. Murugadoss. Se sai inspiraationsa Christopher Nolanin elokuvasta *[[Memento]]*. Pääosia näyttelevät Suriya, Asin, Nayantara ja Pradeep Rawat.

Murugadoss teki elokuvasta vuonna 2008 ilmestyneen samannimisen hindinkielisen version, jonka päärooleja näyttelevät Aamir Khan ja roolinsa uusiva Asin.

Elokuva kertoo muistinsa vaurioittaneesta miehestä, joka etsii rakastettunsa murhaajaa. Hän selviää ainoastaan polaroid-kuvilla ja tatuoinneilla itselleen tekemiensä muistiinpanojen avulla. 

## Näyttelijät

## Soundtrack

## Palkinnot
;Filmfare Awards South
* Paras naispääosa (tamili) – Asin
* Paras mieslaulaja (tamili) – Karthik (”Oru Maalai”)
* Paras leikkaus – Anthony

## Lähteet
Ontong javan kieli

**Ontong java** (omakielinen nimi: *Luangiua*) on polynesialainen kieli, jota puhutaan Ontong Javan atollilla Salomonsaarilla. Muiden saarilla puhuttavien polynesialaisten kielten tavoin ontong javaa pidetään verrattain myöhään Salomoninsaarille saapuneena kielenä.

Vuonna 1999 kielellä arvioitiin olevan 2400 puhujaa. Kielen katsotaan olevan elinvoimainen ja se jakautuu kahteen päämurteeseen. Ontong javan läheisiä sukulaiskieliä ovat muun muassa takuu ja nukuria.

Kieltä kirjoitetaan latinalaisin aakkosin. Uusi testamentti käännettiin ontong javaksi vuonna 1998. Kieltä on tutkittu jo 1890-luvulta lähtien, mutta se oli pitkään vain lyhyiden sanalistojen ja pintapuolisten kieliopin kuvauksien varassa. Systemaattisempaa tutkimusta teki antropologi Ian Hogbin, joka julkaisi kielioppia ja fonologiaa käsittelevän artikkelin vuonna 1929.

## Fonologia

### Konsonantit

Huomionarvoista on, että ääneen [l] tarkasta artikulaatiosta ei ole konsensusta.

Lähde:

### Vokaalit

Lähde:

## Kielioppi ja sanasto
Lukusanat 1–10 ontong javaksi:

Ontong javaan on tullut huomattava määrä lainasanoja sikaianan kielestä, jonka puhujilla on ollut paljon ja pitkään jatkuneita kontakteja ontong javan puhujien kanssa, minkä vuoksi joidenkin sanojen tarkka alkuperä on toisinaan jäänyt hämärän peittoon. Sittemmin lainoja on tullut myös englannista ja pijinistä, mitkä näkyvät erityisesti nuoremman sukupolven käyttämässä kielessä.

## Lähteet

* 

### Viitteet
South Pacific

**South Pacific** on toisen maailmansodan aikaan eteläiselle Tyynellemerelle sijoittuva Broadway-musikaali, joka sai ensi-iltansa 7. huhtikuuta 1949. Näytelmän käsikirjoittivat Oscar Hammerstein II ja Joshua Logan, joka ohjasi näytelmän pohjalta kymmenen vuotta myöhemmin samannimisen elokuvan. Musiikin sävelsi Richard Rodgers ja laulut sanoitti Hammerstein. Musikaali yhdistää juoniaineksia James Michenerin esikoisteoksen *Tales of the South Pacific* (1947) eri tarinoista.

Musikaali palkittiin kymmenellä Tonylla sekä näytelmäkirjallisuuden Pulitzer-palkinnolla.

Musikaalin tunnetuimpia lauluja ovat ”Bali Ha'i”, ”I'm Gonna Wash That Man Right Outa My Hair”, ”Some Enchanted Evening”, ”There Is Nothing Like a Dame”, ”Happy Talk”, ”Younger Than Springtime” ja ”I'm in Love with a Wonderful Guy”. 

Vuonna 2012 musikaalin soundtrack-albumi vuodelta 1949 valittiin mukaan Yhdysvaltain kongressin kirjaston National Recording Registry -kokoelmaan, johon kootaan esteettisesti, historiallisesti tai kulttuurisesti merkittäviä yhdysvaltalaisia äänitteitä.

## Esitykset
Musikaali on tuotettu Broadwaylle kolmasti:

*7. huhtikuuta 1949 – 16. tammikuuta 1954, Broadway Theatre ja Majestic Theatre
*4. toukokuuta 1955 – 15. toukokuuta 1955, New York City Center
*3. huhtikuuta 2008 – 22. elokuuta 2010, Vivian Beaumont Theater, Lincoln Center

## Elokuvasovitukset
Joshua Loganin elokuvan (1958) lisäksi musikaalista on julkaistu  vuonna 2001 Richard Pearcen ohjaama televisioelokuva, jonka pääosissa esiintyvät Glenn Close ja Harry Connick, Jr.

## Lähteet

## Kirjallisuutta
* 
*
Liisantori

**Liisantori** () on Porissa Malminpään kaupunginosassa sijaitseva tori. Hiekkapintainen aukio on pinta-alaltaan noin hehtaarin suuruinen ja sitä rajoittavat Annan-, Otavan-, Mikon- ja Liisankadut.

## Historia
Liisantori syntyi vuonna 1852, jolloin Georg Theodor von Chiewitz piirsi sen laatimaansa Porin uuteen asemakaavaan. Lähes koko kaupunki oli tuhoutunut aikaisemmin samana vuonna raivonneessa suuressa tulipalossa. Liisantori ympäristöineen sijaitsi aikaisemmin rakentamattomalla alueella vanhan kaupunkialueen ulkopuolella. Tori toimi muun muassa erilaisten tapahtumien ja kokousten pitopaikkana, paikalla vieraili myös sirkuksia ja tivoleja. Yleisurheilua Liisanpuistossa harrastettiin Tiilimäen urheilukentän valmistumiseen vuoteen 1910 saakka. Torilla pelattiin myös eri palloilulajeja kuten tennistä, jalkapalloa ja pesäpalloa, jota Liisantorilla pelattiin vielä 1950-luvun lopulla. 

Nykyään torille jäädytetään talvisin luistinrata. Vuoden 2013 Suomi-areena-tapahtuman yhteydessä Liisantorille pystytettiin pakolaisleiri, jossa esiteltiin Kansainvälisen Punaisen Ristin toimintaa.

## Ympäristön rakennuksia
Liisantorin länsilaidalla Annankadun varrella sijaitsee vuonna 1902 valmistunut arkkitehti Yrjö Sadeniemen suunnittelema Porin tyttölyseon rakennus. Nykyään se on Länsirannikon Koulutuksen ammatillisen oppilaitoksen käytössä. Itäpuolella Otavankadun varrella on kaksi Björneborgs svenska samskolan rakennusta, joista uudempi on 1960-luvulla rakennettu koulun päärakennus. Torin etelälaidalla on ruotsinkielisen säätiön Svenska Kulturfonden i Björneborgin vuonna 2003 valmistunut monitoimitalo Mikaelsgården, jossa sijaitsevat muun muassa päiväkoti, Björneborgs svenska samskolanin esikoulu sekä ravintola ja auditorio. 

## Lähteet
Raimon Land

**Raimon Land** on Thaimaan pörssiin listattu rakennusalan yritys, joka on erikoistunut pilvenpiirtäjien ja kerrostalojen rakentamiseen. Heidän kuuluisin kohteensa on Thaimaan toiseksi korkein pilvenpiirtäjä *The River* Bangkokissa.
Raimon Landin projekteja ovat myös Pattayalla sijaitsevat Zire Wongamat, Northpoint, Unixx south pattaya ja Northshore.

## Lähteet
Rennellin kieli

**Rennell** on polynesialainen kieli, jota puhutaan Salomonsaarilla. Rennellin kieltä puhuu noin 4400 ihmistä äidinkielenään.

Rennellin kielessä on 11 konsonanttia /p k t m n ŋ s h ŋg v ' /. ŋ tarkoittaa äng-äännettä ja ' glottaaliklusiilia. /ŋg/ on oma affrikaattakonsonantti, joka on syntynyt kun alkuperäiset /r/ ja /l/-äänteet ovat muuttuneet /ŋg/:ksi. Tästä syystä kielessä ei ole äänteitä /r l/. Rennell on tässä suhteessa erittäin harvinainen kieli. Useimmissa muissa polynesialaisissa kielissä on joko /l/ tai /r/, mutta rennellistä ne molemmat puuttuvat.

Rennellin kieltä puhutaan Rennellin saarella. Läheisellä pienellä Bellonan saarella puhutaan bellonan kieltä tai murretta, joka muistuttaa suuresti rennelliä. Bellonassa rennellin /ŋg/-äänne on muuttunut /ŋ/:ksi. Bellonassa alkuperäiseen ŋ:ään ovat sulautuneet alkuperäiset /l/ ja /r/-äänteet ja kielessä on vain 10 konsonanttia /p k t m n ŋ s h v ' /.

## Aiheesta muualla
* OLAC resources in and about the Rennell-Bellona language
Etyyliklooriformiaatti

**Etyyliklooriformiaatti** (C3H5ClO2) on kloorimuurahaishapon ja etanolin muodostama esteri. Yhdistettä käytetään orgaanisissa synteeseissä, hyönteismyrkkynä ja kyynelkaasuna.

## Ominaisuudet
Etyyliklooriformiaatti on huoneenlämpötilassa väritöntä ja pistävän hajuista nestettä. Se on hyvin reaktiivista, minkä vuoksi tuotteeseen voidaan lisätä stabilisaattoriksi kalsiumkarbonaattia. Etyyliklooriformiaatti reagoi veden kanssa nopeasti hydrolysoituen ja muodostaen muun muassa suolahappoa. Se liukenee orgaanisiin liuottimiin, kuten dietyylieetteriin ja bentseeniin. Etyyliklooriformiaatti on hengitysteitä, ihoa ja silmiä ärsyttävä yhdiste.

## Valmistus ja käyttö
Etyyliklooriformaattisynteesin lähtöaineet ovat fosgeeni ja etanoli. Etyyliklooriformiaatin tärkein käyttökohde on mineraalien vaahdotuksessa käytettävien ksantaattijohdannaisten valmistus esimerkiksi etyyliklooriasetaatin ja kaliumetyyliksantaatin välisellä reaktiolla. Lisäksi yhdistettä käytetään syntetisoitaessa dietyylikarbonaattia, ampisilliiniä, anhydridejä karboksyylihapoista, sekundäärisiä amiineja tertiäärisistä amiineista, nitriilejä amideista ja heterosyklisten yhdisteiden synteeseissä. Lisäksi yhdistettä voidaan käyttää hyönteisten hävittämiseen, kyynelkaasuna ja PVC-muovien stabilisoijana.

## Katso myös
*Metyyliklooriformiaatti

## Lähteet
Luettelo ennätyksellisistä eksoplaneetoista

Tämä artikkeli on **luettelo ennätyksellisistä [[Eksoplaneetta|eksoplaneetoista]]** (sekä ennätyksellisistä planeettakunnista). Tällä hetkellä tunnetaan varmistetusti 940 eksoplaneettaa ja 726 planeettakuntaa, joista 146:ssa on vähintään kaksi planeettaa. Mahdollisesti löydettyjen eksoplaneettojen määrä on kuitenkin paljon suurempi.

## Luettelo

### Ennätykset Maan näkökulmasta

### Fyysiset ominaisuudet

### Kiertoradan ominaisuudet

### Tähtijärjestelmien ennätykset

## Katso myös
*Luettelo eksoplaneetoista

## Lähteet
Yhdysvaltain avoin tennisturnaus 2013 – naisten kaksinpeli

Serena Williams oli turnauksen hallitseva mestari, ja voitti turnauksen myös tänä vuonna. Hän päihitti loppuottelussa Valko-Venäjän Viktoryja Azarenkan kolmessa erässä.

## Sijoitetut pelaajat

# **[[Serena Williams]] (mestari)**
# Viktoryja Azarenka *(välierät)*
# Agnieszka Radwańska *(4. kierros)*
# Sara Errani *(2. kierros)*
# Li Na *(välierät)*
# Caroline Wozniacki *(3. kierros)*
# Petra Kvitová *(3. kierros)*
# Angelique Kerber *(4. kierros)*
# Jelena Janković *(4. kierros)*
# Roberta Vinci  *(puolivälierät)*
# Samantha Stosur *(1. kierros)*
# Kirsten Flipkens *(1. kierros)*
# Ana Ivanović *(4. kierros)*
# Marija Kirilenko *(3. kierros)*
# Sloane Stephens *(4. kierros)*
# Sabine Lisicki *(3. kierros)*
# Dominika Cibulková *(1. kierros)*
# Carla Suárez Navarro *(puolivälierät)*
# Sorana Cîrstea *(2. kierros)*
# Nadja Petrova *(1. kierros)*
# Simona Halep *(4. kierros)*
# Jelena Vesnina *(2. kierros)*
# Jamie Hampton *(3. kierros)*
# Jekaterina Makarova *(puolivälierät)*
# Kaia Kanepi *(3. kierros)*
# Alizé Cornet *(3. kierros)*
# Svetlana Kuznetsova *(3. kierros)*
# Mona Barthel *(2. kierros)*
# Magdaléna Rybáriková *(1. kierros)*
# Laura Robson *(3. kierros)*
# Klára Zakopalová *(1. kierros)*
# Anastasija Pavljutšenkova *(3. kierros)*

## Kaavio

### Loppukierrokset

### Kaavion yläosa
#### Lohko 1

#### Lohko 2

#### Lohko 3

#### Lohko 4

### Kaavion alaosa

#### Lohko 5

#### Lohko 6

#### Lohko 7

#### Lohko 8
Yhdysvaltain avoin tennisturnaus 2013 – miesten kaksinpeli

Andy Murray oli turnauksen hallitseva mestari, mutta hän hävisi tänä vuonna puolivälierissä Stanislas Wawrinkalle.

Yksikään yhdysvaltalainen miespelaaja ei edennyt turnauksen neljännelle kierrokselle. Näin ei ollut käynyt Yhdysvaltain avointen historiassa kertaakaan aikaisemmin. Turnauksen voitti Espanjan Rafael Nadal, joka päihitti loppuottelussa Novak Đokovićin.

## Sijoitetut pelaajat

# Novak Đoković *(loppuottelu)*
# **[[Rafael Nadal]] (mestari)**
# Andy Murray *(puolivälierät)*
# David Ferrer *(puolivälierät)*
# Tomáš Berdych *(4. kierros)*
# Juan Martín del Potro *(2. kierros)*
# Roger Federer *(4. kierros)*
# Richard Gasquet *(välierät)*
# Stanislas Wawrinka *(välierät)*
# Milos Raonic *(4. kierros)*
# Kei Nishikori *(1. kierros)*
# Tommy Haas *(3. kierros)*
# John Isner *(3. kierros)*
# Jerzy Janowicz *(1. kierros)*
# Nicolás Almagro *(1. kierros)*
# Fabio Fognini *(1. kierros)*
# Kevin Anderson *(2. kierros)*
# Janko Tipsarević *(4. kierros)*
# Tommy Robredo *(puolivälierät)*
# Andreas Seppi *(3. kierros)*
# Mihail Južnyi *(puolivälierät)*
# Philipp Kohlschreiber *(4. kierros)*
# Feliciano López *(3. kierros)*
# Benoît Paire *(1. kierros)*
# Grigor Dimitrov *(1. kierros)*
# Sam Querrey *(2. kierros)*
# Fernando Verdasco *(1. kierros)*
# Juan Mónaco *(1. kierros)*
# Jürgen Melzer *(1. kierros)*
# Ernests Gulbis *(1. kierros)*
# Julien Benneteau *(3. kierros)*
# Dmitri Tursunov *(3. kierros)*

## Kaavio

### Loppukierrokset

### Kaavion yläosa
#### Lohko 1

#### Lohko 2

#### Lohko 3

#### Lohko 4

### Kaavion alaosa

#### Lohko 5

#### Lohko 6

#### Lohko 7

#### Lohko 8

## Lähteet
Sisä- ja ulkokulma

**Sisä- ja ulkokulma** ovat geometriassa monikulmioihin liittyviä käsitteitä.

## Sisäkulma
**Sisäkulma** määritellään monikulmiossa kärjen viereisten sivujen väliseksi sisäänpäin aukeavaksi kulmaksi. Sen suuruus riippuu muista kulmista ja kulmien lukumäärästä (*n* kulmaa):
:\alpha _1 + \alpha _2 + \dots + \alpha _n = (n-2)180^\circ

## Ulkokulma
**Ulkokulma** määritellään monikulmiossa kärjen viereisen sivun ja toisen viereisen sivun jatkeen väliseksi kulmaksi. Sen suuruus \beta_i riippuu sisäkulman \alpha_i arvosta
:\beta_i = 180^\circ - \alpha_i
eli saman kärjen sisä- ja ulkokulma ovat toistensa suplementtikulmia.
Hexxagon

**Hexxagon** on strateginen lautapeli, jossa on tarkoitus vallata mahdollisimman paljon aluetta pelilaudalta. Peli on kaksinpeli ja sen voittaa pelaaja, joka saa pelin päätyttyä vallattua suuremman osan pelilaudasta itselleen. Hexxagonia pelataan kuusikulmaisella laudalla, joka on jaettu usein sektoreihin ja niin sanottuihin pimeisiin alueisiin. 

Pelityypiltään Hexxagon on hieman samantapainen peli kuin go tai Othello. Vastaavia suomalaisia perinteisiä pelejä ovat mylly ja halma. Näistä peleistä poiketen Hexxagon on kuitenkin melko nopeatempoinen peli, jonka kierrosten pituudet vaihtelevat viidestä minuutista viiteentoista minuuttiin. Vaikeustasoltaan Hexxagon on keskivaikea eli kaikkien opeteltavissa.

## Säännöt

Pelin alussa molemmat pelaajat saavat pelikentälle saman määrän pelimerkkejä, jotka sijoitellaan usein laudan kulmiin mahdollisimman kauas toisistaan. Elektronisissa versioissa merkkien paikat on usein ennalta määritelty.

Pelaajat tekevät siirtoja vuorotellen tarkoituksenaan vallata pelilaudan alue itselleen. Pelin aloittaja arvotaan. Peli päättyy, kun koko kentän alue on vallattu tai toinen pelaajista ei kykene enää tekemään siirtoja. Mikäli peli luovutetaan, voittaa pelaaja, joka sillä hetkellä hallitsee suuremman osan alueesta. 

Hexxagonissa tasapeli on laudasta riippuen myös teoreettisesti mahdollinen. 

### Siirrot

Toisin kuin tyypillisissä lautapeleissä, joissa nappuloita siirretään askel kerrallaan nopan mukaan, alueenvaltauspeleissä siirtotyylejä on usein useampia. Hexxagonissa pelaajalla on kaksi mahdollista siirtotapaa, joista hän kullakin vuorollaan valitsee toisen. Voittaakseen pelaajan on hallittava yleensä molemmat siirtotavat ja osattava varioida sujuvasti niiden välillä. 

Siirtotavat ovat *siirrä* ja *valtaa*.

***1. Siirrä:*** Siirrettäessä pelimerkkiä se liikkuu kentällä kaksi askelta eteenpäin. Merkki voi näin hypätä sitä ympäröivien merkkien tai pimeiden alueiden yli. Merkki muuttaa oman värisikseen kaikki pelimerkit, joihin se koskettaa. Toisin kuin monissa muissa valtauspeleissä, Hexxagonissa pelaaja voi siirtämällä liikkua pelikentällä täysin vapaasti ja halutessaan mielivaltaisesti.

***2. Valtaa:*** Vallatessaan lisää aluetta kentältä pelaaja asettaa pelilaudalle uuden merkin. Pelaaja voi asettaa uuden merkin kiinni vain omiin merkkeihinsä. Kaikki tähän uuteen merkkiin koskettavat nappulat muuttuvat sen kanssa samanvärisiksi. Uutta merkkiä ei siis saa sijoittaa täysin uusille alueille tai vastustajan tukikohtiin. Tämän siirron tarkoitus on laajentaa omia alueita entisestään. 

### Pimeät alueet

Peliä voidaan vaikeuttaa ja tehdä mielenkiintoisemmaksi lisäämällä kentälle ns. pimeitä alueita, joilla liikkuminen on kiellettyä. Pimeän alueen saa halutessaan ylittää siirrolla. Pimeät alueet päätetään pelin alkaessa ja niitä ei saa lisätä enää kesken pelin.

## Aiheesta muualla
*Hexxagon (1992) Board Game Geek
*Rules of game Hexxagon Yucata.de
My Old Kentucky Home

”**My Old Kentucky Home**” (vap. suom. *Vanha kotini Kentuckyssa*) on Stephen Fosterin säveltämä ja sanoittama minstrel-laulu, joka julkaistiin vuonna 1853.

Fosterin muistiinpanojen mukaan sanoituksessa mainittu ”Kentuckyn koti” viittaa *[[Setä Tuomon tupa]]an*. ”Setä Tuomo” () mainittiin laulun alkuperäisessä sanoituksessa nimeltä, mutta Foster poisti suorat viittaukset kappaleen lopullisesta versiosta. Foster käytti sanoituksessa englannin kirjakieltä ajan minstrel-lauluille tyypillisen, etelävaltioiden mustien puhetapaa karikatyyrimäisesti matkivan kielen sijaan.

Kappale otettiin Kentuckyn osavaltion viralliseksi lauluksi vuonna 1986. Kentuckyn yleiskokous muutti vuonna 1988 sanoitusta niin, että alkuperäisen sanoituksen sana *darkies* (”mustat”) korvattiin sanalla *people* (”ihmiset”). Osavaltiolla on virallisen osavaltiolaulun lisäksi myös virallinen bluegrass-laulu ”Blue Moon of Kentucky”.

Kappaleesta on käännetty useita versioita suomeksi. Sitä on esitetty muun muassa suomenkielisillä nimillä ”Vanha kotini Kentuckyssa” (san. Kullervo), ”Kotini Kentuckyssä”, ”Siispä laulakaa”, ”Neljä tuulta” ja ”Maa tuntureiden” (san. Lasse Hoikka).

## Katso myös
*Luettelo Yhdysvaltain osavaltioiden lauluista

## Lähteet

## Aiheesta muualla
*
Radio Birdman

**Radio Birdman** on australialainen rockyhtye, joka perustettiin Sydneyssä vuonna 1974. Yhtyeen perustivat Deniz Tek ja Rob Younger ja, se oli yksi ensimmäisistä punk-yhtyeistä Australiassa. Yhtye vaikutti suuresti Australian indie rockin syntyyn 1980-luvulla. Vuonna 1978 yhtye hajosi ja jäsenet lähtivät eri projekteihin. Yhtye teki kuitenkin comebackin vuonna 1996 ja uudestaan vuonna 2014.
__NOTOC__
## Diskografia
### Studioalbumit
**[[Burn My Eye]]* (1976)
**[[Radios Appear]]* (1977)
**[[Living Eyes]]* (1981)
**[[Alone in the Endzone]]* (1981)
**[[Zeno Beach]]* (2006)

### Livealbumit
**More Fun!* (1988)
**Ready to Burn* (1996)
**Ritualism* 	(1996)
**Radios On! Ritualism - The Reunion 1996* (bootleg) 	(1997)
**Murder City Nights* (bootleg) (1976)
**Surfin' at 2JJJ* (bootleg) (1976)
**Live In Texas* (2011)
**Live at Paddington Town Hall* (2015)

### Kokoelmat
**Eureka Birdman* (bootleg) (1977)
**Rock'n'Roll War 1976-1978* (bootleg) (1978)
**Soldiers of Rock'n'Roll: An Audio Documentary of Radio Birdman* (1982)
**Under the Ashes* (1988)
**Live in Sydney, 1976* (bootleg) (1990)
**The EPs* (1992)
**Rock'n'Roll War 1976-1978* (bootleg) (1998)
**The Essential Radio Birdman* (2001)
**Living Eyes/More Fun CD* (2005)
**Radio Birdman Box Set* (2014)

### Singlet
* New Race/TV Eye (1977)
* Aloha Steve and Danno/Anglo Girl Desire (1978)
* What Gives?/Anglo Girl Desire (1978)
* Alone in the Endzone/Breaks My Heart (1981)
* Hungry Cannibals/Rock Bottom (2006)
* Zeno Beach/Subterfuge (2007)
* Buried and Dead/Ballad of Dwight Fry (2016)

## Lähteet

## Aiheesta muualla
* Yhtyeen virallinen sivusto
Rautatiemania

**Rautatiemania** oli spekulatiivisten sijoittajien äkillinen innostus rautateiden rakentamiseen 1830- ja 1840-lukujen Britanniassa. Tapahtumat noudattivat vastaavista talouskuplista tuttua kaavaa. Kun rautatieyhtiöiden osakkeiden arvo epärealististen tuotto-odotusten siivittämänä nousi, yhä useampi sijoittaja oli valmis panostamaan niihin entistä enemmän rahaa. Lopulta seurauksena oli väistämätön romahdus. Rautatiemania saavutti huippunsa vuonna 1846, jolloin perustetut rautatieyhtiöt suunnittelivat yhteensä jopa 15&nbsp;300:n uuden ratakilometrin rakentamista Britanniaan. Noin kolmannes suunnitelmista jäi toteuttamatta johtuen joko rautatieyhtiön kaatumisesta huonoon taloudenpitoon, suurempien rautatieyhtiöiden ostettua pienemmän kilpailijan pois tai että kyseessä oli pelkkä rahankeräämiseen tarkoitettu huijaus.

Maailman ensimmäinen moderni rautatie avattiin Liverpoolin ja Manchesterin välille vuonna 1830 ja se osoittautui menestykseksi. 1840-luvun alussa talous kehittyi Britanniassa suotuisasti ja teollisuustuotanto kasvoi. Englannin pankki laski sijoittajien aiemmin suosimien obligaatioiden korkotasoa, saaden sijoittajat etsimään uusia paremmin tuottavia kohteita. Koska sijoittajat panostivat vakaina sijoituksina pidettyihin tuottoisten rautatieyhtiöiden osakkeisiin, niiden hinta nousi. Britanniassa teollinen vallankumous oli luonut vauraan keskiluokan, jolla oli mahdollisuuksia ja halua sijoittaa. Rautatieyhtiöiden osakkeisiin sijoittaminen koettiin varmana keinona moninkertaistaa pääoma. Rautatieyhtiöiden äkisti nousseet osakekurssit innostivat entistä laajempaa joukkoa sijoittamaan entistä enemmän rahaa. Muiden vastaavien talouskuplien tapaan, itseään ruokkiva rautatiemania perustui katteettomiin tuotto-odotuksiin, jolloin romahdus oli ennen pitkää väistämättä edessä. Kymmenien rautatieyhtiöiden aloitettua toimintansa ne tuottivat jatkuvia tappiota. Tällöin sijoittajat saivat huomata, etteivät kaikki rautatiet suinkaan olleet tuottoisia eikä rautatien rakentaminen niin yksinkertaista kuin heille oli luvattu.

Vuonna 1845 Englannin pankin nostaessa korkotasoa sijoitusvirrat suuntautuivat jälleen obligaatioihin, pois rautatietoiminnasta. Rautatieosakkeiden indeksin huippu saavutettiin 8. elokuuta 1845, minkä jälkeen niiden arvo alkoi kiihtyvällä vauhdilla pudota. Kun romahdus tapahtui, kaupankäynti päättyi kuvaannollisesti kuin seinään. Tämä jätti lukuisat rautatieyhtiöt kokonaan vaille rahoitusta ja vielä useammat sijoittajat puille paljaille osakkeiden muututtua arvottomiksi.

Monien rautatieyhtiöiden romahtamisesta huolimatta niiden rakentamat rautatieverkostot jäivät jäljelle. Suuremmat romahdukselta välttyneet rautatieyhtiöt ostivat kaatuneita rataosuuksia tarjoamalla niistä huomattavasti reaaliarvoa alhaisempia summia, vaihtoehtona sille että niihin sijoittaneet olisivat menettäneet kokonaan rahansa.

## Lähteet

## Aiheesta muualla
*Railwaymania – Selostuksia tapahtumista ja linkkejä tutkimuksiin aiheesta
Paranormal Activity 4

**Paranormal Activity 4** on kauhuelokuva, joka on jatkoa elokuvalle *[[Paranormal Activity 3]]*. Elokuvan ohjasivat Ariel Schulman ja Henry Joost, ja se sai ensi-iltansa vuonna 2012. Elokuvassa jatketaan siitä, mihin elokuvasarjan toisessa osassa jäätiin.
## Juoni

Prologi: Demonin riivaama Katie tappoi siskonsa Kristin ja tämän miehen Rayn 9. lokakuuta 2006. Hän myös sieppasi Kristin 1-vuotiaan Hunter-pojan eikä heistä ole kuultu sen jälkeen. 

Nyt, viisi vuotta myöhemmin Toby-demoni terrorisoi uutta perhettä, johon kuuluvat 15-vuotias Alex, adoptoitu pikkuveli Wyatt ja heidän vanhempansa. Alexilla on myös poikaystävä Ben. Eräänä päivänä Alexin puumajaan ilmaantuu naapurin pikkupoika Robbie, jota Alex ja Ben alkavat pitää heti outona. Myöhemmin Robbien äiti joutuu sairaalaan, jolloin Robbie muuttaa Alexin kotiin. Robbiella on outoja tapoja ja erikoinen mielikuvitusystävä, joten Ben ja Alex päättävät asentaa taloon web-kamerat ja Kinectin tutkiakseen pojan touhuja. Kamerat tallentavat muun muassa veitsen katoamisen, poikien yölliset touhut, Wyattin painumisen veden alle, kattokruunun putoamisen ja Alexin öisen levitoinnin. Monet ilmiöistä tapahtuvat myös päivisin erona elokuvasarjan aiempiin osiin.

Robbie alkaa piirtää outoja merkkejä ympäri taloa ja myös Wyattin selkään. Merkissä on kolmio, jonka sisällä on ympyrä. Ben ja Alex päättävät ottaa selvää merkin tarkoitusperästä, ja selviää että merkki liittyy noituuteen. Merkin on tarkoitus herättää demoni, joka riivaa viattoman ja puhtaan pojan. Myös Wyatt alkaa käyttäytyä oudosti ja väittää Alexille, että hänen entinen nimensä on Hunter ja hänen vanha perheensä kaipaa häntä. Alex kummastuu tästä ja kertoo asiasta äidilleen, joka suuttuu ja sanoo, että Wyatt on osa perhettä niin kuin aina. 

Myöhemmin riivattu Katie (joka osoittautuu Robbien adoptioäidiksi) alkaa hiippailla Alexin perheen talossa. Hän tappaa lasten vanhemmat ja Benin heittämällä heidät lattiaan. Katie hyökkää myös Alexin kimppuun. Katien talon pihalta Alex löytää oudosti käyttäytyvän Wyattin, ja vaatii häntä lähtemään pakoon. Wyatt kieltäytyy, ja Alex huomaa heidän ympärillään satoja noitia, joilla on kolmio-ympyrämerkki kaulassaan. Katie hyökkää, jolloin Alexin kamera putoaa maahan.

## Roolit
* Katie, Robbien adoptioäiti ja Wyattin täti – Katie Featherston
* Alex – Kathryn Newton
* Ben – Matt Shively
* Wyatt – Aiden Lovekamp
* Robbie – Brady Allen
* Doug, Alexin ja Wyattin isä – Stephen Dunham
* Holly, Alexin ja Wyattin äiti – Alexondra Lee
* Sarah – Georgica Pettus
* Tara – Alisha Boe
* Derek – Brendon Eggertsen


## Lähteet
Calgary Hitmen

**Calgary Hitmen** on Western Hockey Leaguessa pelaava juniorijääkiekkoseura. 
Seuran kotikaupunki on Calgary Albertassa.  Bret "The Hitman" Hart, calgarylaissyntyinen ammattipainija oli yksi joukkueen perustajaomistajista ja inspiraatio joukkueen nimelle. Yksi perustajajäsenistä ja joukkueeseen rahojaan sijoittaneista oli itsekin WHL-liigaa pelannut Theoren Fleury. Vuonna 1994 perustettu joukkue myytiin vuonna 1997 Calgary Flames -kiekkoseuralle. Joukkue on Calgaryn kolmas WHL-joukkue. Sitä edelsivät Centennials ja Wranglers.

## Joukkue kaudella 2025-2026

*Lähde: EliteProspects*

## Valmennus & Joukkueenjohto
* **Päävalmentaja:** Paul McFarland 
* **Apuvalmentaja:** David Liffiton 
* **Apuvalmentaja:** Ben Wilson 
* **Maalivahtivalmentaja:** Theo Zubot 
* **Videovalmentaja:** Dakota Krebs 
* **Fysiikkavalmentaja:** Sean Hope-Ross 
* **Kehitysvalmentaja:** Matt Stajan 
* **Huoltopäällikkö:** Robin McDonald 
* **Puheenjohtaja:** Robert Hayes 
* **Toimitusjohtaja:** Garry Davidson 
* **Apulaistoimitusjohtaja:** Cass Bruni 
* **Kykyjenetsinnänjohtaja:** Gary Michalick 

*Lähde: EliteProspects*

## Lähteet

## Aiheesta muualla
* Calgary Hitmenin verkkosivut 
* Calgary Hitmenin EliteProspects sivut
Edmonton Oil Kings

**Edmonton Oil Kings** on Western Hockey Leaguessa pelaava junioriseura. Seuran kotikaupunki on Edmonton Albertassa.

## Joukkue kaudella 2025–2026

*Lähde: EliteProspects*

## Valmennus & Joukkueenjohto
* **Päävalmentaja:** Luke Pierce 
* **Apuvalmentaja:** Kyle Chipchura 
* **Apuvalmentaja:** Devan Praught 
* **Maalivahtivalmentaja:** Kurtis Mucha 
* **Videovalmentaja & Jääkiekkotoiminnanjohtaja:** Adam Filmon 
* **Fysiikkavalmentaja:** Melissa Lowe 
* **Apufysiikkavalmentaja:** Mason Kenny 
* **Kehitysvalmentaja:** Ladislav Šmíd 
* **Luisteluvalmentaja:** David Pelletier 
* **Huoltopäällikkö:** Rogan Dean 
* **Toimitusjohtaja:** Kirt Hill 
* **Kykyjenetsinnänjohtaja:** Michael Chan 

*Lähde: EliteProspects*

## Lähteet

## Aiheesta muualla
* Edmonton Oil Kingsin verkkosivut 
* Edmonton Oil Kingsin EliteProspects-sivut
Willy–Nicky-sähkeet

**Willy–Nicky-sähkeet** ovat henkilökohtaisia sähkeitä, joita Saksan keisari Vilhelm II ja Venäjän keisari Nikolai II lähettivät toisilleen niin sanotun heinäkuun kriisin aikana juuri ennen ensimmäisen maailmansodan puhkeamista 29. heinäkuuta – 1. elokuuta 1914. Toisilleen sukua olleet hallitsijat keskustelivat lämminhenkisesti ja kunnioittavaan sävyyn siitä, miten sota voitaisiin vielä välttää. Viestien alkuperäiskieli on englanti. Vilhelm II allekirjoitti viestinsä nimellä ”Willy” ja Nikolai II nimellä ”Nicky”. Viimeinen viesti lähti Vilhelmiltä Nikolaille samana päivänä, jona Saksa julisti sodan Venäjälle. Sähkeidenvaihto on myöhemmin julkaistu.

## Aiheesta muualla
*Sähkeiden alkuperäinen sisältö  Firstworldwar.com
Kepler-70b

**Kepler-70b** (tunnetaan myös nimillä **KOI-55.01** ja **KOI-55 b**) on eksoplaneetta, jonka löytämisestä ilmoitettiin julkisesti 22. joulukuuta 2011. Se kiertää himmeää B-tyypin alikääpiötähteä Kepler-70 noin 3&nbsp;850 valovuoden päässä Maasta, Joutsenen tähdistön suunnalla. Planeetan massa vastaa noin 0,44 Maan massaa, ja sen tiheys 5&nbsp;500 kg/m3 ei myöskään eroa juuri Maan tiheydestä.

## Fyysiset ominaisuudet
Kepler-70b kiertää emotähteään 0,006 AU:n etäisyydellä, ja sen kiertoaika on vain noin 5,76 tuntia. Planeetta onkin yksi lyhimmässä ajassa tähtensä kiertävistä ja lyhimmän kiertoradan omaavista planeetoista. Lisäksi läheisyys emotähteen nostanee planeetan pintalämpötilan jopa 7&nbsp;178 Kelviniin, mikä tekee siitä myös kuumimman tunnetun eksoplaneetan.

Kepler-70b ja sen naapuriplaneetta Kepler-70c ovat 3:2 -resonanssissa keskenään. Ne lienevät selvinneet emotähtensä jättiläistähtivaiheesta, joka päättyi noin 18 miljoonaa vuotta sitten.

## Katso myös
*Ktooninen planeetta
*Luettelo ennätyksellisistä eksoplaneetoista

## Lähteet
Päristäjäherttu

**Päristäjäherttu** (*Cisticola ayresii*) on herttujen heimoon kuuluva varpuslintu.

## Levinneisyys
Päristäjäherttua tavataan Afrikan etelä- ja keskiosissa. Sen on kuvattu olevan yleinen suurimmassa osassa levinneisyysaluettaan. Lajin kannankehitys on laskeva, mutta se on luokiteltu elinvoimaiseksi, koska sen ei uskota vielä olevan vaarassa.

## Lähteet
Kultapääherttu

**Kultapääherttu** (*Cisticola exilis*) on herttujen heimoon kuuluva varpuslintu.

## Levinneisyys
Kultapääherttua tavataan Etelä- ja Kaakkois-Aasiassa sekä Australiassa. Sen on raportoitu olevan paikallisesti yleinen, ja sen kannankehitys on nouseva. Laji on luokiteltu elinvoimaiseksi.

## Lähteet
Aleksandra Krunić

**Aleksandra Krunić** (s. 15. maaliskuuta 1993 Moskova, Venäjä) on serbialainen tennispelaaja. Parhaimmillaan hän on ollut kaksinpelissä WTA-listan sijalla 39 kesäkuussa 2018. Hän on voittanut urallaan yhden WTA-turnauksen kaksinpelissä ja kolme nelinpelissä.

Krunić pelasi ensimmäisen kerran Grand Slam -turnauksen pääsarjassa Yhdysvaltain avoimissa 2013, jossa hän hävisi ensimmäisellä kierroksella Coco Vandeweghelle. Seuraavana vuonna hän ylsi Yhdysvaltain avoimissa neljännelle kierrokselle.

## Lähteet

## Aiheesta muualla
* 
*
Kiihotus

**Kiihotus** (*The Intruder*) on Roger Cormanin ohjaama yhdysvaltalainen elokuva vuodelta 1962. 

Tarina kertoo Adam Cramer -nimisen rasistin vehkeilystä. Hän saapuu kuvitteelliseen pieneen Caxtonin kaupunkiin Yhdysvaltojen etelässä yllyttämään ihmisiä rasistiseen väkivaltaan kaupungin mustaa vähemmistöä ja koulujen yhteisopetusta vastaan.

Elokuvaa on esitetty Yhdysvalloissa myöhemmin myös nimillä *I Hate Your Guts!* ja *Shame* ja Britanniassa *The Stranger*.

## Vastaanotto
Elokuva sai hyvät arvostelut, mutta sen saaminen esitettäväksi oli hankalaa. Pathé esitti sitä New Yorkissa mutta keskeytti esitykset, ja Cormanit ottivat levityksen omalle vastuulleen. Elokuvan budjetti oli vain 90&nbsp;000 dollaria.

## Näyttelijät

## Lähteet
Matti Salkojärvi

**Matti Salkojärvi** (s. 10. maaliskuuta 1984 Jyväskylä) on suomalainen jalkapalloilija. Pelipaikaltaan hän on maalivahti ja hän on uransa aikana edustanut JJK:ta, IFK Mariehamnia, FC Vaajakoskea, JIPPOa, FC Blackbirdia ja Jämsänkosken Ilvestä. Hän on debytoinut Veikkausliigassa 26. kesäkuuta vuonna 2008 MIFK:n riveissä ottelussa FC Interiä vastaan.

## Lähteet
Salkojärvi transfermarketin sivuilla
Aleksandr Kozlowsky

**Aleksandr Nikolajevitš Kozlowsky** (, *Kozlovski*; 18. elokuuta 1864 Pietarin kuvernementti, Venäjän keisarikunta – 7. maaliskuuta 1940 Helsinki, Suomi) oli venäläinen kenraalimajuri, joka osallistui vuonna 1921 Kronstadtin kapinaan ja jota bolševikkien propagandassa väitettiin koko kapinan johtajaksi.

Kozlowsky oli ennen Venäjän vallankumousta sotilasinsinööriteknikko ja Venäjän rannikkotykistön eversti. Hän aloitti upseerinuransa vänrikkinä vuonna 1883 ja yleni vuoteen 1904 mennessä everstiksi. Hän toimi vuodesta 1912 alkaen tykistöprikaatin komentajana ja vuodesta 1916 armeijakunnan tykistön tarkastajana. Kozlowsky erosi vakinaisesta palveluksesta vuonna 1917, mutta hänet kutsuttiin tästä huolimatta Kornilovin kapinaa selvitellesseen tutkintakomissioon, ja hän sai ylennyksen kenraalimajuriksi. Vuonna 1918 Kozlowsky palveli puna-armeijassa kenraali Dmitri Parskin esikunnassa ja sen jälkeen Kronstadtissa puolustusesikunnan tykistöpäällikkönä sekä varuskunnan puolustusneuvoston jäsenenä. 

Bolševikkien valtaa vastustaneiden merisotilaiden kapinan puhjettua Kronstadtissa maaliskuussa 1921 myös varuskuntasaaren upseerit asettuivat tukemaan sitä. Kozlowskylla ei tiettävästi ollut merkittävää roolia tapahtumissa, mutta bolševikit väittivät juuri hänen johtavan vastavallankumouksellista kapinaa. Bolševikkien kannalta oli edullisempaa esittää asia siten, että kapina olisi ollut ”tsaarin kenraalin” johtama. Kozlowsky oli Kronstadtin korkea-arvoisin upseeri ja päätyi syntipukiksi.

Kozlowsky pakeni kapinan kukistamisen yhteydessä tuhansien muiden tavoin Suomeen. Hänen Pietarissa asunut perheensä jäi bolševikkien vangiksi, mutta 12-vuotias tytär vapautettiin ja onnistui syyskesällä 1921 pakenemaan rajan yli Suomeen isänsä luo. Kozlowsky työskenteli myöhemmin Terijoen internaatin opettajana ja sen jälkeen Viipurissa mekaanisella verstaalla. Vuodesta 1926 hän asui Helsingissä ja toimi mekaanikkona. Hän ei ollut tekemisissä muiden valkoisten emigranttien kanssa. Hän kuoli vuonna 1940 ja hänet on haudattu Pyhän Nikolauksen seurakunnan hautausmaalle Helsingin Hietaniemeen.

Kozlowskyn tytär meni naimisiin suomalaisen everstin Arvo Wiitasen kanssa, ja heidän jälkeläisiään elää yhä Suomessa.

## Lähteet

## Aiheesta muualla
*Козловский Александр Николаевич  Grwar.ru
Kongruenssi

**Kongruenssi** on useilla eri tieteenaloilla käytetty termi:
* kongruenssi, matematiikassa kahden luvun ominaisuus, että niillä on sama jakojäännös (tietyllä luvulla jaettaessa)
* kongruenssi eli yhtenevyys, geometriassa kahden kuvion samanmuotoisuus ja -kokoisuus
* kongruenssi, kielitieteessä lauseenjäsenen taipuminen toisen lauseenjäsenen mukaisesti
Beautiful Ohio

”**Beautiful Ohio**” (vap. suom. *Kaunis Ohio*) on Robert A. Kingin säveltämä ja Ballard MacDonaldin sanoittama musiikkikappale vuodelta 1918. Kappale valittiin vuonna 1969 yhdysvaltalaisen Ohion osavaltion tunnuslauluksi. MacDonald kirjoitti sanoituksen tavanomaiseksi rakkauslauluksi; vuonna 1989 Wilbert B. McBride muutti laulun sanoitusta kuvaamaan realistisemmin osavaltiota itseään ja poisti samalla alkuperäisen rakastavaisten kuvauksen sanoituksesta kokonaan.

## Lähteet
Baseballin SM-sarja 2013

**Baseballin SM-sarjassa 2013** pelasi neljä joukkuetta. Expos voitti yhdennentoista perättäisen mestaruutensa.

## Runkosarja

Expos ja Puumat loppuotteluun.

## Loppuottelut

## Palkinnot

MVP: Ville-Herman Saarman (Puumat)
Paras lyöjä: Yoan Martinez (Tigers)
Paras syöttäjä: Ville-Herman Saarman (Puumat)
Paras puolustaja: Timo Liiri (Expos)
Paras varastaja: Juha Muukkonen (Expos)
Paras tulokas: Harri Kairavuo (Puumat)
Finaalien MVP: Timo Liiri (Expos)
Kehittynein pelaaja: Heedo Lee (Bullets)

## Lähteet

* Otteluohjelma
Wenatchee Wild

**Wenatchee Wild** on Western Hockey Leaguessa pelaava junioriseura. Seuran kotikaupunki on Wenatchee, Washington, Yhdysvalloissa. Seura pelasi ennen Cranbrookissa, Brittiläisessä Kolumbiassa, mutta seuran huonon menestyksen ja WHL:än pienimmän yleisömäärän vuoksi moni ei ollut yllättynyt, kun joukkue ilmoitettiin muuttavan Winnipegiin.

## Joukkue kaudella 2025-2026

*Lähde: EliteProspects*

## Valmennus & Joukkueenjohto
* **Päävalmentaja:** Don Nachbaur 
* **Apuvalmentaja & Apulaistoimitusjohtaja:** Chris Clark 
* **Apuvalmentaja:** Dan Johnston 
* **Maalivahtivalmentaja & Kykyjenetsinnänjohtaja:** Leigh Mendelson 
* **Fysiikkavalmentaja:** Max Crowell 
* **Fysiikkavalmentaja:** Tammi Flynn 
* **Taitovalmentaja:** Jordan McTaggart 
* **Huoltopäällikkö:** Garett Hoglund 
* **Toimitusjohtaja:** Bliss Littler 
* **Jääkiekkotoiminnanjohtaja:** David Rayfield 

*Lähde: EliteProspects*

## Lähteet

## Aiheesta muualla
* Kootenay Icen verkkosivut  
* Kootenay Icen EliteProspects sivut
Sachia Vickery

**Sachia Vickery** (s. 11. toukokuuta 1995 Hollywood, Florida) on yhdysvaltalainen tennispelaaja. Parhaimmillaan hän on ollut kaksinpelissä WTA-listan sijalla 73 heinäkuussa 2018. Hän on voittanut urallaan kaksi ITF-turnausta kaksinpelissä.

Vickery sai villin kortin vuoden 2013 Yhdysvaltain avoimiin voitettuaan maansa 18-vuotiaiden mestaruuden. Hän sai turnauksen nelinpeliin myös villin kortin voitettuaan siinä mestaruuden Allie Kiickin parina. Hän voitti kaksinpelin ensimmäisellä kierroksella Mirjana Lučić-Baronin, mutta hävisi toisella kierroksella Julia Glushkolle.

## Lähteet

## Aiheesta muualla
* 
*
Lethbridge Hurricanes

**Lethbridge Hurricanes** on Western Hockey Leaguessa pelaava junioriseura. 
Seuran kotikaupunki on Lethbridge Albertassa, Kanadassa.

## Joukkue kaudella 2025-2026

## Valmennus & Joukkueenjohto
* **Päävalmentaja:** Bill Peters 
* **Apuvalmentaja:** Ryan Aasman 
* **Apuvalmentaja & Apulaistoimitusjohtaja:** Matt Anholt 
* **Apuvalmentaja:** Dave Manson 
* **Maalivahtivalmentaja:** Brodan Salmond 
* **Fysiikkavalmentaja:** Trevor Hardy 
* **Luisteluvalmentaja:** Charlie Mattersdorfer 
* **Huoltopäällikkö:** Rhett White 
* **Toimitusjohtaja:** Peter Anholt 
* **Pääkykyjenetsijä:** Garry Carson 

## Lähteet

## Aiheesta muualla
* Lethbridge Hurricanesin verkkosivut
Zoot Sims

**John Haley "Zoot" Sims** (29. lokakuuta 1925 Inglewood, Kalifornia, Yhdysvallat – 23. maaliskuuta 1985 New York, New York, Yhdysvallat) oli yhdysvaltalainen jazz-saksofonisti, joka tunnettiin aikanaan eräänä maailman parhaista alallaan.

John Haley Sims kasvoi vaudeville-kiertueilta elantonsa saaneessa Simsin perheessä. Hänen veljensä Ray Sims tuli tunnetuksi pasunistina. Sims liittyi Benny Goodmanin orkesteriin 1940-luvulla ja soitti myös Artie Shawin ja Stan Kentonin kanssa, ennen kuin hän liittyi Yhdysvaltain armeijaan (1944–1946). Asepalveluksen jälkeen hän tuli tunnetuksi yhtenä Woody Hermanin yhtyeen "neljästä veljeksestä" yhdessä Stan Getzin, Herb Stewardin ja Serge Chaloffin kanssa. 

Sims levytti yli 50 sooloalbumia. Hän myös säesti Joe Turneria ja Jimmy Rushingia sekä levytti yhdessä lukuisten big bandien, kuten Count Basien kanssa.

## Lähteet
Medicine Hat Tigers

**Medicine Hat Tigers** on Western Hockey Leaguessa pelaava junioriseura. 
Seuran kotikaupunki on Medicine Hat Albertassa.

## Joukkue kaudella 2025–2026

*Lähde: EliteProspects*

## Valmennus & Joukkueenjohto
* **Päävalmentaja & Toimitusjohtaja:** Willie Desjardins 
* **Apuvalmentaja:** Joey Frazer 
* **Apuvalmentaja:** Josh Maser 
* **Maalivahtivalmentaja:** Matthew Wong 
* **Videovalmentaja:** Jayce Desjardins 
* **Fysiikkavalmentaja & Huoltopäällikkö:** Mikki Lanuk 
* **Henkilöstöjohtaja:** Bobby Fox 

*Lähde: EliteProspects*

## Lähteet

## Aiheesta muualla
* Medicine Hat Tigersin verkkosivut 
* Medicine Hat Tigersin EliteProspects-sivut
Shōhachi Ishii

**Shōhachi Ishii** (, 20. syyskuuta 1926 Tokio – 4. tammikuuta 1980) oli japanilainen vapaapainija ja olympiavoittaja.

57 kilogramman painoluokassa kilpaillut Ishii voitti vapaapainissa olympiakultaa Helsingissä 1952.

## Lähteet
* Shohachi Ishii Bio, Stats, and Results  Olympics at Sports-Reference.com 
* Ishii, Shohachi (JPN) International Wrestling Database 

### Viitteet

## Aiheesta muualla
Sikaiana

**Sikaiana** on pieni atollisaari, joka kuuluu Salomonsaariin. Sikaianalla asuu noin 300 ihmistä, jotka ovat polynesialaisia ja puhuvat sikaianan kieltä. Saari on lähes 14 kilometriä pitkä ja sen laguuni Te Moana on täysin koralliriutan sulkema. Kokonaispinta-ala on vain 2 km2. Sikaianan aiempi nimi on Stewart-saari. Saarelle ei ole helppo rantautua luontaisen sataman puuttuessa.

Sikaianan länsipuolella on kolme luotoa nimeltään Tehaolei, Matuiloto ja Matuavi.
Yūshū Kitano

**Yūshū Kitano** (, 14. huhtikuuta 1930 Osakan prefektuuri – 27. helmikuuta 2016 Nishinomiya) oli japanilainen vapaapainija ja olympiamitalisti.

52 kilogramman painoluokassa kilpaillut Kitano saavutti vapaapainissa olympiahopeaa Helsingissä 1952, MM-hopeaa Tokiossa 1954 ja Aasian kisojen hopeaa Manilassa 1954. Hän oli kaksinkertainen Japanin mestari (1952, 1953).

Kitano kuoli 27. helmikuuta 2016 Nishinomiyassa.

## Lähteet
* Yushu Kitano Bio, Stats and Results  Olympics at Sports-Reference.com 
* Kitano, Yushu (JPN) International Wrestling Database 

### Viitteet

## Aiheesta muualla
Khalil Taha

**Khalil Taha** (, 5. kesäkuuta 1932 Beirut – 27. heinäkuuta 2020 Venice, Florida, Yhdysvallat) oli libanonilainen kreikkalais-roomalaisen tyylin painija ja olympiamitalisti.

Taha saavutti kreikkalais-roomalaisen painin 73 kilogramman sarjassa olympiapronssia Helsingissä 1952. Lisäksi hän saavutti 78-kiloisten painoluokassa hopeamitalin Välimeren kisoissa vuonna 1951. Tahan Safi-veli oli myös painin arvokisamitalisti. Taha muutti Yhdysvaltoihin ja asui Floridan Venicessä vuodesta 1981. Hän kuoli munuaissairauteen 88-vuotiaana 27. heinäkuuta 2020.

## Lähteet
* 
* Taha, Khalil (LIB) International Wrestling Database 

### Viitteet

## Aiheesta muualla
*
Harri Karjala

**Harri Karjala** (s. 23. toukokuuta 1985) on suomalainen entinen salibandyn pelaaja. Karjala pelasi Salibandyliigassa yhteensä 13 kautta edustaen SPV:tä ja TPS:ää. Hän voitti lajin Suomen mestaruuden kausina 2011–2012,  2012–2013 ja 2014-2015. Keväällä 2019 Karjala ilmoitti lopettavansa pelaajauransa.

## Lähteet
Jan Costin Wagner

**Jan Costin Wagner** (s. 13. lokakuuta 1972 Langen, Hessen, Saksan liittotasavalta) on saksalainen kirjailija. Hän on kirjoittanut rikosromaaneja, joiden päähenkilö on leskeksi jäänyt Kimmo Joentaa -niminen turkulainen poliisi. Wagner on myös albumin julkaissut muusikko.

Wagnerin teoksia on käännetty 14 kielelle. Ne ovat saaneet palkintoja, ja The Timesin kriitikon mukaan Wagner on jopa "parempi kuin Mankell". Romaaneja ei ole pidetty tavallisina rikosromaaneina, sillä rikoksen sijasta huomion kohde on rikoksen aiheuttama tuho. Teoksesta *Vaietut vuodet* on Baran bo Odar ohjannut Saksassa elokuvan *Das letzte Schweigen* (2010), jonka toisena käsikirjoittajana Wagner oli. Britanniassa on suunnitteilla Joentaa-televisiosarja.

Wagner on opiskellut Frankfurtin yliopistossa germanistiikkaa ja historiaa. Hänen puolisonsa on suomalainen kuvataiteilija Niina Wagner.

## Kirjallinen tuotanto
* *Nachtfahrt.* Eichborn, 2002, . (Kriminalroman)
* *Eismond.* Eichborn, 2003, . (Kriminalroman der Kimmo-Joentaa-Reihe)
* *Schattentag.* Eichborn, 2005, . (Kriminalroman)
* *Das Schweigen.* Eichborn, 2007, . (Kriminalroman der Kimmo-Joentaa-Reihe)
* *Im Winter der Löwen.* Eichborn, 2009, . (Kriminalroman der Kimmo-Joentaa-Reihe)
* *Das Licht in einem dunklen Haus.* Galiani Verlag, 2011, . (Kriminalroman der Kimmo-Joentaa-Reihe) 

;Suomennetut teokset
* *Jääkuu* (*Eismond*), suom. Anja Meripirtti. WSOY, 2005. Sapo-sarja 434, 
* *Vaietut vuodet* (*Das Schweigen*), suom. Raija Nylander. WSOY, 2009 Sapo-sarja 449, 

## Diskografia
* *Behind the Lines*, 2010

## Palkinnot ja tunnustukset
* 2002 Marlowe-kirjallisuuspalkinto teoksesta *Nachtfahrt*
* 2003 Aufenthaltsstipendium des Berliner Senats im Literarischen Colloquium Berlin
* 2004 Förderpreis zum Hans-Erich-Nossack-Preis
* 2008 Deutscher Krimi Preis (3. Platz) teoksesta *Das Schweigen*
* 2012 Krimi des Jahres 2011 (Platz 10) in der KrimiZEIT-Bestenliste teoksesta *Das Licht in einem dunklen Haus*

## Lähteet

## Aiheesta muualla
* Jan Costin Wagnerin kotisivu 
* Haastattelu sivustolla Krimi-forum.net 
* "Befragung" sivustolla Alligatorpapiere.de
* "Mann ohne Format" Haastattelu Jan Costin Wagner romaanin *Im Winter der Löwen* johdosta, U mag, 29.1.2009